АҞӘА, жәабран 4 - Sputnik. Урыстәыла аиҳабыра рхантәаҩы Михаил Мишустин Урыстәылантә Азербаиџьанҟеи Ермантәылаҟеи аҳаиртә еимадара шьақәыргылахарц азы адокумент инапы аҵаиҩит ҳәа аанацҳауеит аиҳабыра рыпресс-маҵзура адыррақәа шьаҭас иҟаҵаны РИА Новости.
"Аҳаиртә еимадара еиҭахацыркхоит жәабран 15 2021 шықәса инаркны Азербаиџьани (Москва-Бақәа, мчыбжьык ахь ҩ-реиск) Ермантәылеи (Москва-Ереван, мчыбжьык ахь ԥшь-реиск) рахь", - ҳәа аҳәоит адырраҭараҿы.
Ари аҩыза аӡбара рыдыркылеит акоронавирустә инфекциа ҿыц атәылахь алагалареи аларҵәареи раԥырҟәҟәааразы аоперативтә штаб иҟанаҵаз адгалара шьаҭас иҟаҵаны.
Уи адагьы жәабран 8 инаркны Киргизиаҟа, амаршрут Москва - Бишкек ареисқәа акы аҟынтәи хԥа рҟынӡа иацҵахоит.